Súradnice: 42°09′02″S 24°45′09″V﻿ / ﻿42,15056°S 24,75250°V﻿ / 42.15056; 24.75250

**Bakalovovej dom** (bulh. Бакаловата къща – *Bakalovata kăšta*), alebo **Dom Evdokije Bakalovovej** (bulh. Къща на Евдокия Бакалова – *Kăšta na Evdokija Bakalova*), je ranoobrodenecký meštiansky dom v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka národného významu.

Lokalita
--------

Bakalovovej dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv na severnom konci ulice „D-r Čomakov" (bulh. улица „Д-р Чомаков", doslova ulica doktora Čomakova) vo vrcholovej časti pahorku Nebet tepe. Tvorí jedinečný architektonický ansábel s oproti stojacím domom Kasandry Bajatovovej.

Dejiny
------

Dom bol postavený v polovici 18. storočia. Na prelome 18. a 19. storočia budova prešla čiastočnou prestavbou.

V roku 1954 prebehla reštaurácia budovy. V rokoch 1986 – 2005 bol dom sídlom pobočky Archeologického múzea. V roku 2005 sa architektonický ansábel Bakalovovej domu a domu Kasandry Bajatovovej stali súčasťou projektu *Konzervácie pamiatok v rezervácii „Starinen Plovdiv"* (bulh. Консервация на паметници в резерват „Старинен Пловдив" – *Konservacija na pametnici v rezervat „Starinen Plovdiv"*), pričom v rámci projektu venoval japonský fond UNESCO finančný obnos vo výške takmer 360 000 dolárov na reštauráciu týchto dvoch domov.

Od roku 2012 v budove sídlil Remeselné centrum patriace pod *Regionálnu remeselnú komoru* (bulh. Регионална занаятчийска камара – *Regionalna zanatijska kamara*). V roku 2022 bola budova Remeselnému centru odobraná, keďže po reštaurácii a konzervácii archeologickej rezervácie Nebet tepe bude dom slúžiť ako informačné centrum.

Charakteristika
---------------

Patrí medzi predstaviteľov ranej bulharskej obrodeneckej architektúry. V pôvodnej podobe z polovice 18. storočie išlo o dvojposchodovú budovu s veľkou otvorenou terasou. V priebehu prestavby na prelome 18. a 19. storočia bola terasa zatvorená a stala sa súčasťou interiéru.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Galéria
-------

* južná a časť východnej fasády budovyjužná a časť východnej fasády budovy
* severná fasáda budovyseverná fasáda budovy
* východná fasáda budovyvýchodná fasáda budovy
* pohľad na dom zo severupohľad na dom zo severu
* detail z východnej fasádydetail z východnej fasády
* detail z východnej fasádydetail z východnej fasády
* detail zo severnej fasádydetail zo severnej fasády
* detailný pohľad na arkier vo východnej fasádedetailný pohľad na arkier vo východnej fasáde
* detailný pohľad na arkier vo východnej fasádedetailný pohľad na arkier vo východnej fasáde
* informačná tabuľa na budoveinformačná tabuľa na budove

Referencie
----------

1. 1 2 3 4 5 6 7 8 9 10  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 275. (po bulharsky)
2. 1 2 3 4 5  PLOVDIV, Visit. *Занаятчийски център „Бакалова къща"* [online]. visitplovdiv.com, [cit. 2023-04-17]. Dostupné online.
3. ↑  ПловдивПрес. *Принуждават занаятчиите да напуснат Бакаловата къща* [online]. plovdiv-press.bg, 2022-11-04, [cit. 2023-04-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Bakalovovej dom**